കോഴിക്കോട് 40 ലക്ഷം രൂപയുടെ മയക്കുമരുന്നുമായി മൂന്ന് പേര് പിടിയില് കോഴിക്കോട് : കോഴിക്കോട് വന് മയക്കുമരുന്ന് വേട്ട. മെഡിക്കല് കോളേജിന് സമീപത്ത് നിന്ന് 40 ലക്ഷം രൂപയുടെ മയക്കുമരുന്നുമായി മൂന്ന് പേര് പിടിയില്. കോഴിക്കോട് സ്വദേശികളായ നൗഫല് 33, അന്വര് തസ്നിം 35 മന്സൂര് 35 എന്നിവരാണ് പിടിയിലായത്. കോഴിക്കോട് മെഡിക്കല് കോളേജ് അസിസ്റ്റന്റ് കമ്മീഷ്ണറുടെ നേതൃത്വത്തിലുള്ള പോലീസ് സംഘമാണ് പ്രതികളെ പിടികൂടിയത്. മൂന്നംഗ സംഘത്തില് നിന്നും 40 ഗ്രാം എംഡിഎംഎയും പിടിച്ചെടുത്തു. ഇവരുടെ പേരില് നേരത്തെയും കേസുകള് രജിസ്റ്റര് ചെയ്തിട്ടുണ്ടെന്ന് അധികൃതര് പറയുന്നു. സംഘത്തില് ഒരാള്ക്ക് കരിപ്പൂര് സ്വര്ണക്കടത്തുമായി ബന്ധമുള്ളതായി പോലീസ് സംശയിക്കുന്നു. നേരത്തെ വിദേശത്തേക്ക് ഹെറോയിന് കടത്തിയ കേസിലെ പ്രതിയാണ് അറസ്റ്റിലായ അന്വര്. ഈ കേസില് ഇയാള് എട്ട് വര്ഷത്തോളം ജയില് ശിക്ഷ അനുഭവിച്ചതായും പോലീസ് പറഞ്ഞു.